REMUS (allveeaparaat)

REMUS on autonoomse allveeaparaadi sari, mis on loodud Ameerika Ühendriikides Woods Hole Oceanographic Institutioni struktuuriüksuses Oceanographic Systems Lab.

See sari on loodud madala maksumusega, neil on ühine juhtimistarkvara ja elektroonilised alamsüsteemid ning neid saab juhtida sülearvutist.

REMUS-tüüpi allveeaparaate kasutatakse hüdrograafilistel uurimistöödel (batümeetrias), meremiinitõrjes, keskkonnaseires, ka otsingu- ja päästetöödel.

Sarja mudelid
Mudeli nimetuse numbriline osa viitab maksimaalsele laskumissügavusele meetrites.

REMUS 6000 (pikkus 3,84 m, läbimõõt 71 cm, liikumiskiirus 9,3 km/h)
REMUS 3000 
REMUS 1500 
REMUS 600 (läbimõõt 32,4 cm, liikumiskiirus 9,3 km/h)
REMUS 100 (liikumiskiirus 9,3 km/h)
REMUS M3V (laskumissügavus 300 m, liikumiskiirus 18,5 km/h)

Mehitamata allveeaparaadid